Suid-Afrika moet nuwe muurproppe krySo lyk die nuwe skakelaars met ‘n bestaande driestuk-skakelaar regs . Die dae van die bekende driepunt elektriese proppe wat Suid-Afrikaners so goed ken, is getel. Met die nuwe muurproppe sal dit onmoontlik wees vir ‘n kind om sy vinger tot by die kragdraende dele in te druk, en die stelsel bevat drie veiligheidsvlakke. ‘n Nuwe stelsel tree geleidelik in werking, met alle nuwe aansluitings wat van ongeveer 2015 met die nuwe muurproppe toegerus moet wees. Die uitfasering sal tussen tien en 20 jaar duur. Die nuwe toerusting sal van April af gekoop kan word. Die nuwe stelsel, bekend as die SANS 164-2, lyk byna net soos die bestaande tweepuntproppe, en neem net so min ruimte in beslag. Dit het egter drie punte, en prop in ‘n beskutte gleuf in. Ongelukkig beteken dit nie dat Suid-Afrika internasionaliseer nie, en die nuwe stelsel kan net in Brasilië gebruik word. Suid-Afrika het sy bestaande stelsel by Brittanje geërf, wat egter self intussen na ‘n ander oorgeskakel het. Volledige besonderhede kan hier gelees word.